b"\n_START_ARTICLE_\nBBC\n_START_SECTION_\nKasaysayan\n_START_PARAGRAPH_\nItinatag noong 1922 ang kauna-unahang organisasyong pambrodkast sa buong mundo, sa pangalang Kompanyang Pangbrodkast ng Britanya (Ingles: British Broadcasting Company) ng grupo ng mga kompanyang pang telekomunikasyon\xe2\x80\x94Marconi, Radio Communication Company, Metropolitan-Vickers, General Electric, Western Electric at British Thomson-Houston\xe2\x80\x94para sa isang eksperimentong pampublikong pag-brodkast sa radyo. Ang unang transmisyon ay naganap noong ika-14\xc2\xa0ng Nobyembre ng taong iyon mula sa estasyong pang-brodkast na 2LO na matatagpuan sa Marconi House, Lungsod ng Londres._NEWLINE_Ang kauna-unahang eksperimentong pag-brodkast sa telebisyon ay sinimulan noong 1932, gamit ang elektromekanikal na 30-linyang sistemang pantelebisyon na ginawa ni John Logie Baird. Ang mas malawak na serbisyong pantelebisyon ay sinimulan noong 1936, at ito'y tinawag na BBC Television Service (ngayo'y mas kilala sa tawag na BBC One)._NEWLINE_Nawala sa ere ang BBC Television Service nang pumutok ang Ikalawang Digmaang Pandaigdig mula noong 1 Setyembre 1939 ngunit bumalik ulit ito sa ere noong 7 Hunyo 1946. Unang lumabas sa mga imahe sa telebisyon ang mukha ni Jasmine Bligh, na noo'y kinakamusta ang mga manonood._NEWLINE_Nawala ang monopolyo sa pagbo-brodkast sa Nagkaisang Kaharian nang inilunsad ang Telebisyong Independiente (Ingles: Independent Television, o ITV) noong 1955."